पोखरा महानगरपालिकाका प्रमुख मानबहादुर जिसीले आवश्यक कानून र कर्मचारी अभावलगायतका कारणबाट यसबीचमा सोचेअनुसार काम गर्न नसकिएको भनाइ राखे । नेकपा गण्डकीका अध्यक्ष हितराज पाण्डेले विगतमा पार्टी र जनप्रतिनिधिको समन्वय नभएकोमा अब प्रदेश कमिटी गठनपछि सरकारका कामकारवाहीलाई प्रभावकारी बनाउन पार्टीको तर्फबाट आवश्यक सहयोग गर्ने प्रतिबद्धता व्यक्त गरे । उनले स्थानीय सरकारका काम प्रभावकारी बनाउन जनप्रतिनिधिले वस्तुगत स्थिति हेरेर योजना बनाउन आग्रह गरे।
